मंत्री गोपाल राय बोले- ED और CBI के पास सिसोदिया के खिलाफ कोई सबूत नहीं
The AAP has alleged that Satyendar Jain and Manish Sisodia were arrested to stop the Delhi government's good work in health and education,आबकारी घोटाले में सीबीआई और ईडी द्वारा गिरफ्तार मनीष सिसोदिया और हवाला मामले में बंद सत्येंद्र जैन के बारे में आप के कार्यकर्ता दिल्ली में डोर-टू-डोर जाकर बताने का निर्णय लिया है
समाज सेवी अन्ना हजारे के भ्रष्टाचार के आंदोलन से उपजी आम आदमी पार्टी भ्रष्टाचार के विरूद्ध आवाज उठाकर, बिजली, पानी मुफ्त देने की घोषणा कर केवल 10 साल में ही क्षेत्रीय पार्टी से राष्ट्रीय पार्टी बन गई है। लेकिन आम आदमी पार्टी के मंत्री 6 मंत्री, विधायकों को भ्रष्टाचार के आरोप में अपनी कुर्सी गंवानी पड़ी, कई मंत्री व विधायक भ्रष्टाचार के आरोप में जेल पहुंच गए।
महज 10 सालों में आबकारी घोटाला, क्लासरूम घोटाला, जल बोर्ड घोटाला, बिजली सब्सिडी घोटाला, डीटीसी खरीद व मेंटनेंस घोटाला, कोरोना के दौरान भाेजन उपलब्ध करवाने में घोटाला, अस्पताल निर्माण घोटाले से लेकर चुनावों में टिकट बेचने तक के भ्रष्टाचार के आरोप में फंस चुकी आम आदमी पार्टी दिल्ली सहित देश भर में अपना साख खोती जा रही है।
भ्रष्टाचारों के आरोपों में फंसी आम आदमी पार्टी को इस संकट से निकालने के लिए आप पार्टी के संयोजक व दिल्ली के सीएम अरविंद केजरीवाल ने पार्टी के लिए बड़ी संकट को को अवसर में बदलने के लिए अपने मंत्रियों के गिरफ्तारी को ही मोहरा बना विक्टिम कार्ड खेलते हुए 2024 लोकसभा और 2025 में विधानसभा चुनाव की अभी से तैयारी करते हुए जनता के बीच जाने का निर्णय लिया है।
जनता के बीच खुद को ‘पाक साफ’ और ‘प्रताड़ित’ करेगी साबित
आबकारी घोटाले में सीबीआई और ईडी द्वारा गिरफ्तार मनीष सिसोदिया और हवाला मामले में बंद सत्येंद्र जैन के बारे में आप के कार्यकर्ता दिल्ली में डोर-टू-डोर जाकर बताने का निर्णय लिया है। उनका आरोप है कि पीएम मोदी और गृह मंत्री अमित शाह सीबीआई, ईडी, आईटी जैसे एंजेसियों से सिसोदिया और सत्येंद्र जैन को झूठे केस में फंसा कर जेल में डाल दिया है। ईडी और सीबीआई के पास सिसोदिया और जैन के खिलाफ कोई सबूत नहीं है।
मंत्री गोपाल राय ने विरोध में डोर-टू-डोर हस्ताक्षर अभियान की शुरूआत की
सोमवार को आप के पर्यावरण मंत्री गोपाल राय ने लक्ष्मी नगर मेट्रो स्टेशन से इस अभियान की डोर-टू-डोर हस्ताक्षर अभियान की शुरूआत की है। आपदा को अवसर में बदलने में माहिर सीएम अरविंद केजरीवाल पूरी दिल्ली में आप के कार्यकर्ताओं को जमीन पर उतारने जा रही है। जनता के बीच आप के नेता और कार्यकर्ता सिसोदिया और सत्येंद्र जैन को बेकसूर बताते हुए खुद को ‘पाक साफ’ और केंद्र के द्वारा ‘प्रताड़ित’ करने, उपराज्यपाल वीके सक्सेना के माध्यम से विकास कार्य, शिक्षा, आवास, सफाई में रोड़ा अटकाने के आराेप लगाएगी।
सभी 250 वार्ड में हस्ताक्षर लेकर पीएम को भेजेगी आम आदमी पार्टी
दिल्ली के संयोजक गोपाल राय ने कहा कि आम आदमी पार्टी दिल्ली के सभी 250 वार्ड में विशेष अभियान चलाया है। इसके तहत लोगों से हस्ताक्षर लेकर प्रधानमंत्री नरेंद्र मोदी को भेजा जाएगा। इसके अलावा मोहल्ला सभा का भी आयोजन किया जा रहा है, जहां पार्टी के विधायक और जनप्रतिनिधि लोगों को इन गिरफ्तारियों की पूरी सच्चाई बताएंगे। ‘आप’ का दावा है कि पहले सत्येंद्र जैन और अब मनीष सिसोदिया को राजनीतिक वजहों से गिरफ्तार किया गया है। बताया जा रहा है कि डोर-टू-डोर कैंपेन के सभी वार्डों के कार्यकर्ताओं को पार्टी हेडक्वॉर्टर में इस प्रक्रिया को लेकर ट्रेनिंग दी गई है।
AAP से जुड़ी भास्कर की ये खास खबरें भी पढ़ें...
1. मनीष सिसोदिया की रिमांड 6 मार्च तक बढ़ी:जमानत अर्जी पर फैसला 10 मार्च को, कोर्ट ने CBI से भी जवाब मांगा
दिल्ली शराब नीति केस में गिरफ्तार मनीष सिसोदिया की रिमांड दो दिन के लिए बढ़ा दी गई है। राउज एवेन्यू कोर्ट ने शनिवार को दिल्ली के पूर्व डिप्टी CM को 6 मार्च तक CBI कस्टडी पर भेज दिया। वहीं, सिसोदिया की तरफ से दाखिल जमानत याचिका पर कोर्ट 10 मार्च को फैसला सुनाएगा। पूरी खबर यहां पढ़ें...
2. मनीष सिसोदिया और सत्येंद्र जैन के इस्तीफे, CM केजरीवाल ने मंजूर किए
दिल्ली में भ्रष्टाचार के मामले में गिरफ्तार अरविंद केजरीवाल सरकार के दो मंत्रियों मनीष सिसोदिया और सत्येंद्र जैन ने मंगलवार को अपने पद से इस्तीफा दे दिया है। न्यूज एजेंसी के मुताबिक, मुख्यमंत्री केजरीवाल ने दोनों का इस्तीफा स्वीकार भी कर लिया। सिसोदिया को जहां शराब नीति केस में CBI ने 26 फरवरी को गिरफ्तार किया था, वहीं सत्येंद्र जैन मनी लॉन्ड्रिंग केस में पिछले साल 30 मई से तिहाड़ जेल में बंद हैं। पढ़ें पूरी खबर...
AAP घर-घर जाकर इस्तीफे की कहानी सुनाएगी, केजरीवाल बोले- मनीष-सत्येंद्र पर दुनिया को गर्व
दिल्ली सरकार के मंत्री रहे मनीष सिसोदिया और सत्येंद्र जैन को जेल भेजने की कहानी आम आदमी पार्टी घर-घर जाकर लोगों को सुनाएगी। मुख्यमंत्री अरविंद केजरीवाल के आवास पर हुई बैठक में 5 मार्च से कैंपेन शुरू करने का निर्णय लिया गया। इसमें लोगों को बताया जाएगा कि दिल्ली के शिक्षा और स्वास्थ्य मॉडल से परेशान होकर भाजपा ने मनीष सिसोदिया और सत्येंद्र जैन को जेल भिजवाया है। इस डोर-टु-डोर कैंपेन का नेतृत्व इलाके के विधायक करेंगे। पढ़ें पूरी खबर...